MBK ดี๊ดี Q2/59 กำไรโต 40% หลังธุรกิจอสังหาฯ มีรายได้เพิ่มขึ้น
MBK ดี๊ดี Q2/59 กำไรโต 40% มาที่ 558.23 ลบ. จากปีก่อนมีกำไร 399.42 ลบ. หลังกลุ่มธุรกิจอสังหาริมทรัพย์มีรายได้เพิ่มขึ้น ขณะที่ 6 เดือนแรกมีกำไรอยู่ที่ 1.12 พันลบ. เพิ่มขึ้น 37% จากปีก่อนมีกำไร 820.12 ลบ.
11 ส.ค. 2559

บริษัท เอ็ม บี เค จำกัด (มหาชน) หรือ MBK รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 558.23 ล้านบาท หรือกำไรสุทธิ 0.44 บาทต่อหุ้น เพิ่มขึ้น 40% จากช่วงเดียวกันของปีก่อนที่มีผลกำไรสุทธิ 399.42 ล้านบาท หรือมีกำไรสุทธิ 0.30 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นเนื่องจากกลุ่มธุรกิจอสังหาริมทรัพย์มีรายได้และกำไรจากการดำเนินงานก่อนภาษีเพิ่มขึ้น และจากการรับรู้รายได้ของโครงการ “Quinn Condominium”
อย่างไรก็ตาม ผลการดำเนินงานช่วง 6 เดือนแรกมีผลกำไรสุทธิ 1.12 พันล้านบาท หรือ 0.84 บาทต่อหุ้น หรือเพิ่มขึ้น 37% จากช่วงเดียวกันของปีก่อนที่มีกำไรสุทธิ 820.12 ล้านบาท หรือ 0.61 บาทต่อหุ้น